stanford-oval/wikipedia huggingface dataset:
Norjan jääpalloliitto

Norjan jääpalloliitto (Norges Bandyforbund, NBF) on urheilun lajiliitto Norjassa. Sen hallinnoimia urheilulajeja ovat liiton alkuperäislaji jääpallo sekä maahockey ja salibandy. Norjan jääpalloliitto perustettiin 17. lokakuuta 1920, kun jääpallotoiminta siirtyi sen alaisuuteen Norjan jalkapalloliitolta. Norjan jääpalloliitto on Kansainvälisen jääpalloliiton perustajajäsen, Kansainvälisen maahockeyliiton ja Kansainvälisen salibandyliiton jäsen. Norjan jääpalloliiton puheenjohtaja on Ivar Nordberg. Jääpalloliiton toimisto sijaitsee Oslossa.
Historia

Norjan jääpallotoiminta järjestäytyi 1911, kun Norjan jalkapalloliitto, Norges Fotballforbund, perusti alaisuuteensa valiokunnan jääpalloilulle. Norjan jääpallomestaruudesta pelattiin ensi kerran 1912. Ensimmäisen mestaruuden voitti oslolaisseura Ready.
Ensimmäisen virallisen maaottelunsa jääpallossa Norja pelasi Ruotsia vastaan Oslossa 6. helmikuuta 1927. Norja hävisi ottelun 1–3.
Jääpallolle perustettiin oma lajiliitto, Norges Ishockeyforbund (suom. ”Norjan Jäähockeyliitto”), 1920. Vuonna 1929 jääpalloliiton nimeksi vaihdettiin Norges Bandyforbund (suom. ”Norjan Bandyliitto”), kun pohjoisamerikkalainen jäähockey eli jääkiekko tuli tunnetuksi Norjassa.
Aiheesta muualla

Norges Bandyforbund
Ojibway-jääjärvi

Ojibway-jääjärvi (engl. Glacial Lake Ojibway) oli mannerjäätikön patoama järvi Kanadassa  viime jääkauden vetäytymisvaiheessa, nykyisten Suurten järvien pohjoispuolella Ontariossa.  Se oli viimeinen suurista jääjärvistä.  Se oli yhteydessä Agassiz-jääjärveen. Se tyhjeni 8 200 vuotta sitten pohjoiseen Hudsoninlahteen, jolloin Hudsoninlahden yllä ollut jääkenttä jakautui luoteiseen Keewatinin ja koilliseen Quebec-Labradorin jäätikköön.
Ojibway-jääjärven tyhjeneminen ja Hudsoninlahden vapautuminen osin jäästä synnytti Pohjois-Kanadaan varhaisen Tyrrellinmeren. Maankuori oli silloin painunut joissain kohdin jopa 280–270 m nykyistä alemmas, ja rantaviiva oli Tyrrellinmerellä 100–250 km nykyisen Hudsoninlahden rantaviivasta sisämaahan. Tyrrellinmeri oli laajimmillaan noin 7 000 vuotta sitten ja kutistui sen jälkeen, kun maa kohosi jopa 70-120 cm sadassa vuodessa.
Ojavalo

Ojavalo on auton keulaan kiinnitetty lisävalo, jonka tarkoitus on valaista tien oikeata reunaa auton lähellä. Muiden lisävalojen tavoin ojavalot olivat Suomessa suosittuja erityisesti 1960-luvulla. Ojavalon linssi ja muu rakenne on suunniteltu niin, että valaisimen keskeltä lähtee kapea pistemäinen valokeila.
Ajoneuvohallintokeskuksen mukaan yhtä hyväksyttyä mallia olevaa ojavaloa saa yhä käyttää ennen 1. tammikuuta 1971 käyttöönotetussa autossa. Se on sijoitettava auton keskilinjalle tai sen vasemmalle puolelle, vähintään 300 millimetrin korkeudelle muttei lähivaloja korkeammalle, ja suunnattava oikealle ja alas ettei se häikäise vastaantulijoita. Ojavalon teho saa olla enintään 40 wattia ja siinä tulee olla hajasäteilyn estävä kenno tai vastaava laite.
Norjan juutalaiset

Norjan juutalaiset ovat nimensä mukaisesti Norjassa asuvia juutalaisia. Juutalaisia asuu Norjassa arviolta noin 2 000. Maan kaksi juutalaisyhteisöä sijaitsevat Oslossa ja Trondheimissa. Oslon yhteisössä on noin 800 jäsentä ja Trondheimin yhteisössä 160. Loput eivät kuulu kumpaankaan yhteisöön.
Historia

Vuonna 1814 käyttöön tulleessa Norjan ensimmäisessä perustuslaissa juutalaisten asettuminen maahan kiellettiin. Juutalaisten asettuminen maahan sallittiin parlamentin kautta vasta vuonna 1851. Yksi muutosta ajaneista oli runoilija Henrik Wergeland. Vuoteen 1875 mennessä Norjassa oli vain 34 juutalaista ja suurin osa heistä oli tullut Saksasta. Suurempi maahanmuutto alkoi vasta vuonna 1880 Venäjän keisarikunnasta, josta juutalaiset pakenivat siellä syttyneitä pogromeja. Juutalaisia tuli etenkin tuolloin Venäjään kuuluneista Liettuasta ja Puolasta. Vuoteen 1905 mennessä heitä oli maassa noin 1 200 ja heitä asui 64:llä eri paikkakunnalla. Suurimmat keskittymät olivat Oslossa ja Trondheimissa.
Toisen maailmansodan syttyessä Norjassa oli noin 500 juutalaispakolaista, joista monet olivat matkalla Yhdysvaltoihin. Juutalaisten kokonaismäärä maassa oli noin 2 200. Natsi-Saksa hyökkäsi Norjaan huhtikuussa 1940 ja maa miehitettiin vielä saman vuoden aikana. Juutalaisten pidätykset alkoivat heti miehityksen alussa, mutta aluksi pidätysten syy oli lähinnä kommunistien tukeminen tai natsien julkinen vastustaminen. Vuoden 1941 aikana ja siitä eteenpäin pidätettyjä juutalaisia alettiin lähettämään keskitysleireille. Marraskuussa 1942 poliisi pidätti 532 juutalaista maan suurimmassa poliisioperaatiossa siihen mennessä. Pidätetyt lähetettiin Stettiniin ja sitä kautta Auschwitzin keskitysleirille. Kaiken kaikkiaan Norjan juutalaisista 766 surmattiin saksalaismiehityksen aikana. Suurin osa selvinneistä oli paennut Ruotsin puolelle, josta he palasivat sodan loputtua.
Suhteellisen lyhyestä historiastaan maassa huolimatta juutalaiset ovat sopeutuneet Norjan yhteiskuntaan. Tunnettuja Norjan juutalaisia ovat esimerkiksi parlamentin puhemiehenä toiminut Jo Benkow, pianisti Robert Levin, korkeimman oikeuden tuomari Charles Philipson ja sosiaalilääketieteen professori Berthold Grünfeld.
Kulttuuri

Norjassa toimii nykyisin kaksi synagogaa, yksi Oslossa ja yksi Trondheimissa. Oslon rabbi toimii myös Trondheimin rabbina. Molemmat synagogista ovat ortodoksijuutalaisia, eli niissä on esimerkiksi erilliset tilat naisille. Oslon synagogan vieressä toimii juutalaisten yhteisötalo, josta voi ostaa esimerkiksi pakastettua košer-lihaa. Eläinten rituaaliteurastus on Norjassa laitonta.
Antisemitistinen graffiti kaupan ikkunassa Oslossa vuonna 1941.
Oslon synagoga.
Nooksackit

Nooksackit
Nooksackit (vuoristolaiset) ovat salishien kielikuntaan kuuluva intiaanikansa Washingtonin osavaltion ja Brittiläisen Kolumbian rajaseudulta, läheltä rannikkoa sisämaassa Mount Bakerista luoteeseen. Nooksackit kärsivät suuresti 1870-luvulla isorokosta. Katolinen kirkko aloitti lähetystyön heidän keskuudessaan vuonna 1857. Väkiluku on ollut alun perin ehkä 1500, mutta laski vuoteen 1906 mennessä 200:aan.[lähde? ] Vuonna 1977 väkiluku oli 580.[lähde? ]
Aiheesta muualla

Nooksack Tribe Nooksack Indian Health Department
Nykøbing Falster

| Nykøbing Falster |
| --- | --- |
 Ilmakuva Nykøbing Falsterista.
 vaakuna
 Nykøbing Falster
 Koordinaatit: 54°46′0″N, 11°53′0″E 
Valtio:   Tanska
Alue:  Sjællandin alue
Kunta:  Guldborgsundin kunta
Väkiluku:  16 394
 Ajankohdan 1.1.2012 mukainen väkilukutieto koskee taajamaa (tansk. by), ja sen lähteenä on Danmarks Statistik. 
Infobox OKVirheellinen NIMI-arvo: 
Nykøbing Falster on Tanskassa Sjællandin alueella sijaitsevan Guldborgsundin kunnan keskustaajama. Vuoden 2012 alussa taajamassa oli 16 394 asukasta.
Nykøbing Falster sijaitsee Falster-nimisellä saarella.
Aiheesta muualla

Wikimedia Commonsissa on kuvia tai muita tiedostoja aiheesta .
Norjan jääkiekkoliitto

| Norges Ishockeyforbund |
| --- | --- |

Liittynyt IIHF:ään:  20. tammikuuta 1935
IIHF Ranking Miehet:  11. (2021)
IIHF Ranking Naiset:  13. (2021)
Presidentti:  Tage Pettersen
Aiheesta muualla
Sivusto
Infobox OKNimi-testi OK: 
Norjan jääkiekkoliitto (Norges Ishockeyforbund) on organisaatio, joka hallinnoi Norjan jääkiekkoa. Se liittyi Kansainväliseen jääkiekkoliittoon tammikuussa 1935.
Vuonna 2023 jääkiekkoliitto on teki merkittävän päätöksen ja lopetti lähes kaikkien maajoukkueidensa toiminnan loppuvuoden ajaksi. Päätös johtui liiton talousvaikeuksista. Tuolloin ainoa pelaamista jatkanut joukkue oli alle 20-vuotiaiden miesten maajoukkue, jonka oli määrä pelata ikäluokkansa maailmanmestaruuskisoissa Ruotsissa vuoden 2023 lopussa.
Maajoukkueet

Norjan miesten jääkiekkomaajoukkue
Norjan naisten jääkiekkomaajoukkue
Norjan alle 18-vuotiaiden jääkiekkomaajoukkue
Norjan alle 20-vuotiaiden jääkiekkomaajoukkue
Aiheesta muualla

Norja IIHF:n sivuilla (englanniksi)
Norjan jääkiekkoliiton virallinen sivusto (norjaksi)
Jääkiekkoliitot
Alankomaat
Andorra
Arabiemiirikunnat
Argentiina
Armenia
Australia
Azerbaidžan
Belgia
Bosnia-Herzegovina
Brasilia
Bulgaria
Chile
Espanja
Etelä-Afrikka
Etelä-Korea
Hongkong
Itävalta
Intia
Irlanti
Islanti
Iso-Britannia
Israel
Italia
Jamaika
Japani
Kanada
Kazakstan
Kiina
Kirgisia
Kreikka
Kroatia
Kuwait
Latvia
Liechtenstein
Liettua
Luxemburg
Macao
Makedonia
Malesia
Marokko
Meksiko
Moldova
Mongolia
Namibia
Norja
Pohjois-Korea
Portugal
Puola
Qatar
Ranska
Romania
Ruotsi
Saksa
Serbia
Singapore
Slovakia
Slovenia
Suomi
Sveitsi
Taiwan
Tanska
Thaimaa
Tšekki
Turkki
Ukraina
Unkari
Uusi-Seelanti
Valko-Venäjä
Venäjä
Viro
Yhdysvallat
Onfim

Onfimin patsas Novgorodin kaupungissa.
Onfim (muinaisvenäjäksi: онѳиме, Onfime; myös Novgorodin Anthemius) oli Novgorodissa 1200-luvulla elänyt poika. Hänet tunnetaan piirustuksistaan, muistiinpanoistaan ja kotiläksyistään, joita hän raaputti tuohelle, joka on säilynyt Novgorodin savimaassa. Onfimin uskotaan olleen piirrosten tekohetkellä kuusi- tai seitsemänvuotias. Hän kirjoitti muinaisvenäjän novgorodin murretta kyrillisillä aakkosilla.
Onfimin tuohidokumentit kuuluvat Novgorodin tuohikirjeisiin, joita on yhteensä löydetty noin tuhat. Näistä 17 on Onfimin tekemiä. Kahdessatoista niistä on piirroksia, lopuissa vain tekstiä. Piirroksiin kuuluu muun muassa ritareita taistelussa, omakuvia ja mielikuvituseläimiä. Teksteihin kuuluu kirjoitusharjoituksia, muun muassa aakkosten kirjoittamista, samojen tavujen toistoa ja psalmien kirjoittamista.
Kuvia

Tuohikirje numero 199.
Tuohikirje numero 200. Alla nimi "Onfim" ja yllä kyrilliset aakkoset A-K.
Tuohikirje numero 206.
Tuohikirje numero 210.
Useita piirroksia.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Onfim
Käännös suomeksi
Noomi

Noomi (hepreaksi נָעֳמִי "kaunis" voidaan myös ymmärtää "onnellinen") oli Vanhassa testamentissa Ruutin anoppi. Noomi kutsui itseänsä myöhemmin Maraksi (Ruut 1:20–21), joka heprean kielessä merkitsee katkeraa tai onnetonta.
Ruutin kirjan mukaan juutalainen Noomi asui juutalaisen miehensä Elimelekin kanssa nälänhätää paossa Mooabin maassa ja heillä oli kaksi poikaa. Elimelekin ja poikienkin kuoltua Noomi ja Ruut muuttivat Betlehemiin, jossa Noomi ja Ruut onnistuivat saamaan haltuunsa Elimelekin perintömaita. Ruut ja siten Noomikin olivat kuningas Daavidin esiäitejä.
Aiheesta muualla

Noomi suomenkielisessä Raamatussa (1933/1938)
O. A. Wilkman

O. A. Wilkman viittaa seuraaviin henkilöihin:
Oskar Alfred Vilkama (vuoteen 1918 Wilkman, 1880–1953), suomalainen eversti ja olympiaurheilija
Onni Armas Vilanka (vuoteen 1934 Wilkman, 1897–1960), suomalainen varatuomari, poliisimestari ja valtionsyyttäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”O. A. Wilkman”, voi hakea sivunnimihaulla, laajalla sivunnimihaulla tai tekstihaulla.
Olivier Lenglet

| Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Maa:   Ranska> Miesten miekkailu. |
| --- | --- | --- | --- |
|  Kultaa | Soul 1988 | kalpa, joukkuekilpailu |  |
|  Hopeaa | Los Angeles 1984 | kalpa, joukkuekilpailu |  |
Olivier Serge Lenglet (s. 20. helmikuuta 1960 Saint-Quentin) on ranskalainen entinen miekkailija ja olympiavoittaja. Hän voitti kultaa kalvan joukkuekilpailussa vuoden 1988 kesäolympialaisissa Soulissa ja sai siinä lisäksi hopeaa vuoden 1984 kesäolympialaisissa Los Angelesissa.
Kesäolympialaisissa 1984 Lenglet jäi kalvan yksilökilpailussa 13. sijalle. Hän kilpaili vielä vuoden 1992 kesäolympialaisissa Barcelonassa, jossa hän jäi kalvan yksilökilpailussa 17. sijalle ja sen joukkuekilpailussa neljänneksi.
Nikosthenes-maalari

| Nikosthenes-maalari |
| --- | --- |
 Juokseva sotilas. Nikosthenes-maalarin maalaaman kyliksin tondo, n. 495 eaa.
Henkilötiedot
Syntynyt: 500-luku eaa.
Kuollut: 400-luku eaa.
Ammatti:  vaasimaalari
Taiteilija
Aktiivisena:  n. 510–500 eaa.
Taidesuuntaus:  punakuviokeramiikka
Nikosthenes-maalari oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 510–500 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Nikostheneen signeeraamia vaaseja.
Nikosthenes-maalari työskenteli Nikostheneen ohella myös tämän työpajaa jatkaneelle Pamfaiokselle. Hän maalasi erityisesti kyliksejä eli viinimaljoja. Maalarin tyyliä on kuvattu huolimattomaksi. Hänen maalaustensa aiheina ovat erityisesti urheilijat, sotilaat ja juhlijat. Maalauksissa esiintyy myös jonkin verran myyttiaiheita.
Teoksia

Kyliks, n. 500–490 eaa.
Eroottinen aihe. Yksityis­kohta kyliksistä, n. 500 eaa.
Kyliks, n. 500–490 eaa.
Olivier Lechner

Olivier Lechner (s. 14. maaliskuuta 1986) on Ranskan ja Monacon kansalaisuuden omaava jalkapalloilija, joka edustaa monacolaista Sun Casino-seuraa. Hän pelaa myös Monacon jalkapallomaajoukkueessa, jonka riveissä pelaamissaan kuudessa epävirallisessa maaottelussa hän on tehnyt peräti 15 maalia, ollen maajoukkueen kaikkien aikojen paras maalintekijä. Lechner on 181 senttimetriä pitkä ja pelipaikaltaan hyökkääjä. Maajoukkueessa hän pelaa numerolla 9.
Nokiluhtakana

| Nokiluhtakana |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Habroptila
Laji::  wallacii
Kaksiosainen nimi
 Habroptila wallacii  G. R. Gray, 1861 
Katso myös
   Nokiluhtakana Wikispeciesissä   Nokiluhtakana Commonsissa 
Infobox OKNimi-testi OKIUCN-testi OK: 
Nokiluhtakana (Habroptila wallacii) on rantakanoihin kuuluva lintulaji. Lajia tavataan uhanalaisena Indonesiassa.
Koko ja ulkonäkö

Nokiluhtakana voi kasvaa 35–40 cm pitkäksi. Sukupuolet muistuttavat toisiaan ulkonäöltään. Nokiluhtakana on lentokyvytön. Lajin pää, kaula, rinta ja yläselkä ovat hyvin tumman harmaat. Vatsa on vaaleamman harmaa ja heikosti ruskeaviiruinen. Linnun alaselkä, siivet ja perä ovat ruskeat. Nokiluhtakanan nokka on pitkä. Nokka ja nokkakilpi ovat punaoranssit.
Levinneisyys ja elintavat

Nokiluhtakanaa tavataan Halmaheran saarella. Lajin elinympäristöä ovat saagopalmuja kasvavat soiset metsät ja tiheiköt jokien lähellä. Nokiluhtakana luokitellaan vaarantuneeksi lajiksi, ja kannan kooksi arvioidaan 3 500–15 000 yksilöä. Kantaa uhkaavat elinympäristön häviäminen hakkuiden vuoksi ja vieraslajit, kuten koirat ja kissat.
Nummikeskus

Nummikeskus huhtikuussa 2018.
Nummikeskus on Hämeenlinnan Nummella sijaitseva vuonna 2018 valmistunut kaupungin hyvinvointikeskus. Siihen sisältyvät uusi yhtenäiskoulu, kirjasto, neuvola sekä nuorisokeskus. Kirjasto muutti keskukseen Jukolasta. Kylätiellä sijaitsevan Nummikeskuksen tieltä purettiin paikalla aikaisemmin sijainnut Nummen koulu.
Norjan jääpallon 1. divisioona

| 1>  divisjon |
| --- | --- |
Laji:  Jääpallo
Maa(t):  Norja
Perustettu:  1968
Joukkueita:  8
Hallitseva mestari:  Øvrevoll/Hosle Idrettslag
Sivusto:  1. divisjon
Norjan jääpallon 1. divisioona, tavallisesti vain 1. divisioona (norjaksi 1. divisjon), on miesten jääpalloilun toiseksi korkein sarjataso Norjassa. Sen järjestää Norjan jääpalloliitto. 1. divisioona oli Norjan jääpalloilun pääsarja kausina 1968/1969–1987/1988.
Kaudella 2010/2011 sarjassa pelaa kahdeksan joukkuetta.
Historia

1. divisioona käynnistyi kaudella 1968/1969 Norjan pääsarjana. Viimeisen kerran se oli pääsarjataso kaudella 1987/1988, sillä kaudella 1988/1889 uusi sarja Eliteserien korvasi 1. divisioonan maan pääsarjana, ja 1. divisioonasta tuli toiseksi korkein sarjataso.
Joukkueet kaudella 2010/2011

Hamar Idrettslag
Hauger Bandyklubb
Røa Idrettslag
Snarøya Sportsklubb
Stabæk Idrettsforening 2
Ullern Idrettsforening
Ullevål Idrettslag 2
Øvrevoll/Hosle Idrettslag
Aiheesta muualla

Sarjataulukko ja ottelut
Nälkäpäivä (lyhytelokuva)

Nälkäpäivä on suomalaisen indie-elokuvaryhmä Anti-Teatterin valmistama lyhytelokuva, joka julkaistiin vuonna 2003. Elokuva on yhtiön kolmas. Nälkäpäivästä julkaistiin HD -remasteroitu versio helmikuussa 2012.
Juoni

Kahvitauko-elokuvasta tuttu Setä-Samuli saapuu erään Nakkikioskin luokse tilaamaan nakkia ja maitoa. Paikalla olevat eläinaktivistit ja homojen edustaja alkavat ärsyttää Samulia. Kun Samuli oli melkein syömässä nakin, homojen edustaja tuuppaa Samulia, jonka seurauksena Samuli pudottaa nakkinsa maahan. Samuli hermostuu ja heittää maidon homoa päin, joka sytyttää tämän tuleen. Alkaa tulitaistelu. Samuli tappaa kaikki paikalla olevat ja käy viimeisen taistelun nakkimyyjää vastaan. Samuli lyö myyjältä ensin käden irti ja myöhemmin kasvosta palan. Taistelun jälkeen Samuli alkaa juoda olutta.
Nokia N92

| Nokia N92 |
| --- | --- |

Julkaistu:  11.5.2007
Käyttöverkot:  Kaksitoiminteinen WCDMA/GSM kolmitaajuuspuhelin (GSM 900/1800/1900 ja WCDMA 2100) ja EDGE
Mitat:  107,4 × 58,2 × 24,8 mm
Paino:  191 g
Näytön kuvatarkkuus:  320 × 240 pikseliä
Värien lukumäärä:  16 miljoonaa
Muisti:  40 Mt:n dynaaminen muisti, miniSD muistikorttipaikka (2 Gt)
Kamera:  2 megapikseliä (1 600 × 1 200), 640 × 480
Radio:  kyllä
Musiikkisoitin:  kyllä
Valmiusaika:  GSM 9 päivää; WCDMA 7 päivää
Puheaika:  GSM 6 h; WCDMA 4 h
Käyttöjärjestelmä:  Symbian OS S60
Tiedonsiirto:  EGSM, GPRS, EDGE, W-CDMA, DVB-H
Liitännät:  Bluetooth, USB
Muuta:  oli Nokian ensimmäinen puhelin, jossa on sisäänrakennettu digitelevisio (DVB-H)
Infobox OKNimi-testi OK: 
Nokia N92 on Nokian valmistama älypuhelin. Se julkaistiin perjantaina 11. toukokuuta 2007 Suomessa MTV3- ja Nelonen-televisiokanavien tultua näkyviin DVB-H-verkkoon.
Aiheesta muualla

Nokia N92 - Tuki
Nokia N93

| Nokia N93 |
| --- | --- |

Julkaistu:  25. huhtikuuta 2006
Käyttöverkot:  EGSM 900- ja GSM 850/1800/1900 sekä WCDMA 2100
Mitat:  118,2 × 55,5 × 28,2 mm
Paino:  180 g
Näytön kuvatarkkuus:  Päänäyttö 320 × 240 pikseliä ja kansinäyttö 128 × 36
Värien lukumäärä:  Päänäytössä 262 144 väriä, kansinäytössä 65 536
Muisti:  sisäinen muisti 42 Mt
Kamera:  3,2 megapikseliä
Radio:  kyllä
Musiikkisoitin:  kyllä
Valmiusaika:  240 h
Puheaika:  5 h
Käyttöjärjestelmä:  (Symbian-pohjainen) Nokia S60 3rd Edition
Tiedonsiirto:  WLAN, Bluetooth, Infrapuna
Liitännät:  Pop-Port™ -liitäntä
Muuta:  Carl Zeissin optiikalla varustettu 3,2 megapikselin kamera, 160° katselukulma 
Infobox OKNimi-testi OK: 
Nokia N93 on älypuhelin, joka on suunniteltu erityisesti multimediakäyttöön. Malli esiteltiin huhtikuussa 2006 ja myyntiin se tuli heinäkuussa 2006.
N93:ssa on panostettu erityisesti kameratoimintoihin. Siinä on 3,2 megapikselin Carl Zeiss -optiikalla varustettu kamera ja kolminkertainen optinen zoomi. MPEG4-teknologia mahdollistaa videokuvan. N93:ssa on myös toinen, VGA-tasoinen (30 kuvaa sekunnissa) kamera videopuheluita varten. Nokia N93 sisältää digitaalisen videovakaimen.
Puhelimessa on mahdollista käyttää myös erillistä katselutilaa, jolloin puhelimella voi katsella videoita ja selata kuvia näytön ollessa vaakatasossa.
Aiheesta muualla

Käyttöohjeet (Arkistoitu – Internet Archive)
Nokia N93 - Tuki
Kuvia tai muita tiedostoja aiheesta Nokia N93 Wikimedia Commonsissa
Operaatio Cóndor

Operaatio Cóndor oli 1970-luvulla käynnistynyt CIA:n ajama epävirallinen poliittinen ja sotilaallinen ohjelma Etelä- ja Keski-Amerikassa, jonka tarkoituksena oli vasemmistolaisten liikkeiden johtajien ja aktiivien toiminnan tukahduttaminen sekä Yhdysvaltojen etuja palvelevien hallitusten tukeminen väkivaltaisin keinoin.
Aiheesta muualla

National Security Archive. (englanniksi)
Hakanen, Yrjö: Onko terrorismin vastaisen sodan keisarilla vaatteita? Kuuba.org 15.8.2005.
Ongelma

Ongelma on este, joka tekee vaikeaksi saavuttaa halutun päämäärän, kohteen tai tarkoituksen. Se viittaa tilanteeseen, ehtoon tai asiaan, jota ei ole vielä ratkaistu. Laajassa merkityksessä ongelma tulee asianomaiselle henkilölle ilmeiseksi sitten kun hän huomaa merkittävän eron olemassaolevan tilanteen ja halutun tilanteen välillä.
Työelämässä ongelmasta käytetään usein kiertoilmausta haaste, koska käsite ongelma saatetaan kokea negatiiviseksi ilmaukseksi. Esimerkiksi: Yrityksellämme on loppuvuonna edessään monia haasteita tarkoittaa samaa kuin Yrityksemme kohtaa loppuvuonna monia ongelmia.
Ongelmanratkaisu

Ongelmalle tarvitaan vastaus tai ratkaisu. Yritystä löytää ratkaisu ongelmaan kutsutaan ongelmanratkaisuksi. Eräs sen muoto on vianpaikannus eli vianetsintä.
1950-luvun paikkeilta alkaen teoreettisen tietojenkäsittelytieteen eräs tavoitteista on ollut tutkia tietokoneiden käyttöä ongelmanratkaisussa.
Esimerkkejä

Tyypillisiä ongelmia ovat mm. seuraavat:
Matemaattinen ongelma
Yhteiskunnallinen ongelma
Henkilökohtainen ongelma, esimerkiksi alkoholismi
Liike-elämän ongelma tai rahoitusongelma
Suunnitteluongelma
Shakkipelin ongelma
Akateeminen ongelma
Optimointiongelma
Laskettavuusongelma tai päätösongelma
Nisula (Toivakka)

Nisula on kylä Toivakan kunnassa 20 kilometriä kirkonkylästä lounaaseen. Se sijaitsee 10 kilometrin päässä nelostieltä  Päijänteen  Ristinselän rantamaisemissa. Lähin naapurikylä Rutalahti on 7 kilometrin päässä.
Kylällä on asukkaita n. 150, mutta kesäisin väkimäärä kolminkertaistuu. Nisulan maisemassa näkyvät useat vesistöt, kuten kymmenien kilometrien pituinen Päijänteen rantaviiva, Vihijärvi sekä useat pienemmät lammet. Kylän harvinaisuutena on perinnemaisema Vaaterin niityt.
Nisulaan rakennettiin vuonna 1922 kansakoulu, joka lopetti toimintansa vuonna 1971. Nisulan kyläseura osti koulurakennuksen vuonna 2012. Nykyisin rakennus toimii kylätalona, joka palvelee kyläläisiä ja tapahtumien järjestäjiä.
Kuuluisia nisulalaisia

Päivi Mäkinen (s. 1960) - laulaja, näyttelijä
Aiheesta muualla

Nisulan kylän kotisivut
Nuthetes

| Nuthetes |
| --- | --- |
 Nuthetes ja Echinodon.
 Varhaisliitukausi 143 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  †Deinonychosauria
Heimo::  †Dromaeosaurit Dromaeosauridae
Suku::  †Nuthetes  Owen, 1854
Laji::  destructor
Kaksiosainen nimi
 † Nuthetes destructor  Owen, 1854 
Synonyymit
 Megalosaurus destructor (Owen, 1854) 
Infobox OKNimi-testi OK: 
Nuthetes on sukupuuttoon kuollut petodinosaurussuku, joka tunnetaan vain leukaluun osista ja hampaista eteläisestä Englannista, varhaisen liitukauden Berrias-vaiheelta. Jäänteiden uskottiin aiemmin kuuluneen Megalosaurukselle, mutta Angela Milner Natural History Museumista, Lontoosta huomasi vuonna 2002 niiden olleen pikemminkin dromaeosaurin jäänteitä. Löytö osoitti ryhmän levinneisyyden huomattavasti laajemmaksi kuin aiemmin oli luultu. Alkuperäisten jäänteiden luota löydettiin useita muita luita, joita Owen piti tälle dinosaurukselle kuuluneina panssarilevynä. Tutkimukset osoittivat kuitenkin niiden kuuluneen samaan aikaan eläneelle kilpikonnalle. Eläimen pituudeksi on arvioitu 1,8 metriä.
Aiheesta muualla

Dinosaur Mailing List (Arkistoitu – Internet Archive) (englanniksi)
Nälkätalvena

| Nälkätalvena – Katovuoden kuvaus |
| --- | --- |

Kirjailija:  Väinö Kataja
Kieli:  suomi
Genre:  romaani
Kustantaja:  Väylä (2014)
Sivumäärä:  224
Löydä lisää kirjojaKirjallisuuden teemasivulta
Nälkätalvena – Katovuoden kuvaus on Väinö Katajan esikoisromaani. Se ilmestyi alkujaan sanomalehdessä nurkkaromaanina, ja se ehdittiin painaakin mutta on jäänyt epäselvistä syistä ilmestymättä. Kun yksi kappale löytyi ulvilalaisen keräilijän kokoelmasta, rovaniemeläinen kustantamo Väylä julkaisi siitä uusintapainoksen 2014.
Teos sisältää romaanin alkuperäisessä kieliasussa, ja lisäksi on liitteenä löytöhistoria ja vanhahtavien sanojen selitykset.